 O influenceriță a murit în timp ce își făcea selfie, la o cascadă. Tânăra a căzut în gol chiar sub ochii prietenilor.
O tânără influencer a căzut în gol de pe o stâncă. Sofia a murit în timp ce își făcea un selfie. Descrierea pe pagina ei de Instagram: "Viața ar trebui să fie distractivă, nu plictisitoare".
Sofia Cheung, o influenceriță în vârstă de 32 de ani, cu peste 6.000 de urmăritori pe Instagram, a murit în timp ce își făcea un selfie. Tânăra a alunecat de pe o stâncă și a căzut în gol de la 5 metri într-o cascadă din Hong Kong, transmite Daily Star. Sofia Cheung se afla într-o excursie cu prietenii în Ha Pak Lai, un parc natural situat lângă Pineapple Mountain.Tânăra voia să își facă un selfie chiar pe marginea cascadei, însă a alunecat. În urma incidentului, prietenii ei au sunat imediat după ajutor, iar primele echipaje au ajuns rapid la fața locului. Sofia Cheung a fost dusă de urgență la un spital din Hong Kong, dar din păcate a fost declarată decedată la sosire.În descrierea pe pagina ei de Instagram ea a scris că "viața ar trebui să fie distractivă, nu plictisitoare".Ultima ei fotografie, postată pe 9 iulie, a fost inundată de mesaje de condoleanțe.